K จะดีขึ้น!?
สัญญาณราคาหุ้น K หรือ บริษัท คิงส์เมน ซี.เอ็ม.ที.ไอ. จำกัด (มหาชน) เริ่มขยับขึ้นให้เห็นรอบใหม่ หลังจากช่วงที่ผ่านมาแกว่งตัวในบริเวณ 2.82-3 บาท เท่านั้น
29 ก.ย. 2561

คุณค่าบริษัท
สัญญาณราคาหุ้น K หรือ บริษัท คิงส์เมน ซี.เอ็ม.ที.ไอ. จำกัด (มหาชน) เริ่มขยับขึ้นให้เห็นรอบใหม่ หลังจากช่วงที่ผ่านมาแกว่งตัวในบริเวณ 2.82-3 บาท เท่านั้น
จนจู่ ๆ ราคาหุ้นปรับตัวขึ้นมาร้อนแรงติดต่อ 2 วันทำการ ในที่สุดราคาหุ้นขึ้นมาปิดที่ระดับ 3.04 บาท สามารถขึ้นมายืนเหนือเส้นค่าเฉลี่ยอย่างแข็งแกร่ง…สำหรับการปรับตัวขึ้นครั้งนี้จะเป็นการปรับตัวขึ้นที่ยั่งยืนหรือไม่ ?…เวลาจะเป็นเครื่องพิสูจน์…
เช่นเดียวกับข้อพิสูจน์ของผลประกอบการว่าเติบโตแข็งแกร่งได้หรือไม่เช่นกัน ? บริษัทมั่นใจว่าผลประกอบการไตรมาส 4 ปี 2561 จะสามารถพลิกเป็นกำไรได้ เนื่องจากปัจจุบันบริษัทหันมาเน้นรับงานที่มีอัตรากำไร (มาร์จิ้นสูง)
ประกอบกับภาพรวมธุรกิจมีแนวโน้มที่ดีขึ้น โดยธุรกิจรับตกแต่งภายในปรับตัวดีขึ้นต่อเนื่องในช่วงที่ผ่านมา ซึ่งปัจจุบันทยอยรับรู้รายได้จากงานปรับปรุงพื้นที่ภายในอาคาร สิงห์ คอมเพล็กซ์ และไอคอนสยาม ส่วนธุรกิจงานแสดงสินค้าและนิทรรศการก็มีแนวโน้มที่ดีขึ้นเช่นกัน
อีกทั้งเชื่อว่าครึ่งปีหลังผู้ประกอบการจะมีการจัดงานมากขึ้น เมื่อเทียบกับทิศทางการเมืองในประเทศค่อนข้างชัดเจนแล้ว งานนี้จะทำให้ทางบริษัทมีโอกาสรับจัดงานได้มากขึ้นเช่นกัน
ที่สำคัญในปัจจุบัน บริษัทมีงานในมือ Backlog ณ สิ้นไตรมาส 2 ปี 2561 ราว 797.5 ล้านบาท คาดว่าจะทยอยรับรู้เป็นรายได้ในปีนี้ 80% ขณะเดียวกัน ลูกค้าเก่าได้กลับมาใช้บริการมากขึ้น อาทิ UNIQLO และ TRUE
ขณะที่เป้าปี 2561 บริษัทยังคงเป้าการเติบโตของรายได้ที่ระดับ 20-30%
นอกจากนี้ ในช่วงครึ่งปีหลังบริษัทมีแผนเข้าประมูลงานมูลค่ารวม 1,466.3 ล้านบาท แบ่งเป็นงานโรงแรม 25%, พื้นที่สาธารณะ 23%, อาคารสำนักงาน 21%, ร้านค้าแบรนด์เนม 12%, งานกิจกรรม (Event) 4%, งานนิทรรศการ (Exhibition) 3%, งานตกแต่งภายในอื่น ๆ 11% และงานจัดแสดงสินค้าอื่น ๆ (EMA) อีก 0.3% ทั้งนี้บริษัทคาดหวังว่าจะได้รับงานราว 10-20% ของมูลค่าที่เข้าประมูลทั้งหมด
ขณะเดียวกัน บริษัทยังมองหาโอกาสในการขยายธุรกิจในต่างประเทศอย่างต่อเนื่อง โดยเน้นในกลุ่ม CLMV ที่ปัจจุบันได้เข้าไปตั้งสำนักงานในประเทศกัมพูชาและเมียนมาแล้ว ซึ่งอยู่ระหว่างการทำการตลาด โดยมีการเข้าไปรับงานมูลค่าราว 5-6 แสนบาทต่องาน ขณะที่บริษัทก็มีการจัดตั้งบริษัทในประเทศเวียดนาม และยังมีทิศทางการเติบโตที่ดีจากคำสั่งซื้อที่ส่งมายังบริษัทในไทย โดยเฉพาะผู้ประกอบการไทยไปจัดงานแสดงสินค้าที่เวียดนามมากขึ้น
สำหรับการขยายตลาดเป็นการเดินหน้าไปในทางที่ถูก เพราะเมื่อวิเคราะห์ฐานะทางการเงินถือว่ายังดูดี โดยบริษัทมีสินทรัพย์หมุนเวียน 645.05 ล้านบาท เมื่อนำมาเทียบกับหนี้สินหมุนเวียน 452.53 ล้านบาท ได้ค่า CURRENT RATIO ที่ระดับ 1.43 เท่า แสดว่าสภาพคล่องทางการเงินของบริษัทมีมากพอในการขยายธุรกิจซึ่งทางบริษัทก็ทำอยู่
และที่น่าสนใจไปไม่น้อยกว่าที่ผลประกอบการจะพลิกมามีกำไร คือ เมื่อนำมูลค่าทางบัญชีต่อหุ้นที่ 1.65 บาท มาคำนวณค่า P/BV ที่ระดับ 2 เท่า ได้ราคาเหมาะสมที่ระดับ 3.30 บาท ขณะที่ราคาหุ้นบนกระดานอยู่ที่ระดับ 3.04 บาท นั่นแปลว่าราคาหุ้นในกระดานอยู่ต่ำกว่าที่ควรจะเป็นค่อนข้างเยอะ และราคาหุ้นมีโอกาสปรับตัวขึ้นได้อีก
แล้วรอบนี้ราคาหุ้น K จะปรับตัวขึ้นไปเท่าไร!!
…
ผู้ถือหุ้นรายใหญ่
รายชื่อกรรมการ